stanford-oval/wikipedia huggingface dataset:
Harmaanuoliainen

| Harmaanuoliainen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Karppikalat Cypriniformes
Heimo::  Piikkinuoliaiset Cobitidae
Alaheimo::  Loistonuoliaiset Botiinae
Suku::  Yasuhikotakia
Laji::  modesta
Kaksiosainen nimi
 Yasuhikotakia modesta  (Bleeker, 1864) 
Katso myös
   Harmaanuoliainen Commonsissa 
Infobox OKNimi-testi OKIUCN-testi OK: 
Harmaanuoliainen (Yasuhikotakia modesta, vanh. Botia modesta)  on aasialainen kala, jota pidetään myös akvaariossa. Se voi kasvaa jopa kaksikymmentäviisi senttiä pitkäksi. Kala on tasaisen siniharmaa. Evät ovat oranssinsävyiset.
Luonnossa harmaanuoliaisia esiintyy Thaimaan Mekong-joessa ja siihen yhteydessä olevissa vesistöissä.
Harmaanuoliaiset tonkivat pohjaa aktiivisesti, ja siksi niille sopii parhaiten hienojakoinen hiekkapohja. Ne elävät parvessa, ja parven selvitellessä nokkimisjärjestystään kalat päästelevät kovaäänisiä naksauksia.
Aiheesta muualla

Yasuhikotakia modesta (peilipalvelin) FishBase. Froese, R. & Pauly, D. (toim.). (englanniksi)
Hedda Retu

Hedda Heidi Anne-Maria Retu (aiemmin Heidi Anne-Maria Valasti, s. 1965) on suomalainen kliininen seksologi, psykoterapeutti ja seksuaaliterapeutti.
Retu kouluttautui toimintaterapeutiksi perehtyen neuropsykiatriaan ja neurologiaan. Hän sai toimintaterapeutin suojatun nimikkeen vuonna 1995, perusti terapiavastaanoton vuonna 1999 ja aloitti vuonna 2002 toiminnan myös työnohjaajana ja kouluttajana. Retu suoritti seksologisen koulutuksensa Jyväskylän ammattikorkeakoulussa vuosina 1998–2001. Hän sai vaativan erityistason psykoterapeutin pätevyyden vuonna 2007. Retu sai Nordic Association for Clinical Sexologylta auktorisoinnin erityistason seksuaaliterapeuttina vuonna 2002 ja kliinisenä seksologina vuonna 2006. Vuonna 2015 hän pääsi Kelan kuntoutuksen palveluntuottajarekisteriin kriisi- ja traumapsykoterapeuttina.
Retu on pitänyt Iltalehden viikonloppuliitteessä seksologin palstaa ja kirjoittanut Minerva Kustannuksen kautta julkaistun teoksen Rakasta rohkeasti – Uskalla lähteä, uskalla jäädä (2008). Hän on toiminut terapiaryhmien ohjaajana ja ohjannut sekä pari- että yksilöpsykoterapiaa. Retu on soveltanut pitämillään vastaanotoilla hahmo- ja traumaterapian menetelmiä. Hän on myös toiminut energiahoitajana ja perustanut kansanparannuksen piiriin kuuluvaan sielunpalautukseen erikoistuneen Parantola Manan.
Retu on ollut kolmesti naimisissa. Hän avioitui ensimmäisen kerran 19-vuotiaana. Hän otti käyttöön nykyisen nimensä joulukuussa 2019.
Heilurihyppy

Heilurihyppy (engl. pendulum, heiluri; lat. pendulous, riippuva) on eräänlainen benji-hypyn variantti. Siinä hypätään sillalta tai vastaavalta rakennelmalta alas staattisen köyden varaan. Köyden joustamattomuuden vuoksi sen toinen pää on kiinnitetty kokovartalovaljailla hyppääjään, toisen ollessa horisontaalisesti likipitäen samalla tasolla hyppääjän kanssa, mutta vertikaalisesti sivussa. (Silta-esimerkissä sillan alitse sen toisella puolen.) Vapaata pudotusta seuraa mekaniikan peruslakien mukaisesti liikeradan kaartuminen aluksi kohti suoraan kiinnityskohdan alla olevaa pistettä. Hyppy muistuttaa näin ollen jättimäistä keinua tai liaanissa matkaavaa apinaa. Benji-hypyn tapaan myös heilurihyppy tulisi suorittaa ainoastaan tarkoitukseen valmistetuilla tuotteilla ja ammattilaisten valvonnassa.
Henrik Rydenfelt

Henrik Rydenfelt on suomalainen tutkija ja filosofi, filosofian tohtori sekä Helsingin yliopiston käytännöllisen filosofian ja viestinnän dosentti.
Rydenfeltin erikoisaluetta ovat etiikka, yhteiskuntafilosofia, tieteenfilosofia sekä median ja viestinnän tutkimus. Hän on julkaissut tutkimuksia kansalaisyhteiskunnasta ja demokratiasta, viestinnän ja journalismin etiikasta sekä pragmatistisesta tieteen- ja yhteiskuntafilosofiasta.
Rydenfelt on ollut Helsingin yliopiston tutkijakollegiumin johtokunnan varajäsen ja jäsen 2010-14, Viestinnän eettisen neuvottelukunnan (VEN) varapuheenjohtaja 2016-17 ja puheenjohtaja 2018-19 sekä Julkisen sanan neuvoston jäsen yleisön edustajana 2020-22.
Rydenfelt toimittaa suomalaista populaaritieteellistä Etiikka.fi -sivustoa.
Heiniö (järvi)

| Heiniö |
| --- | --- |

Valtiot:  Suomi
Maakunnat:  Etelä-Savo
Kunnat:  Pieksämäki
Koordinaatit:  62°14′27″N, 27°11′52″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyveden alue (14.93)
Laskupuro:  Heiniönpuro Pieni-Naakkimaan 
Järvinumero:  14.937.1.014
Mittaustietoja
Pinnankorkeus:  124,2 m  
Pituus:  2,8 km  
Leveys:  910 m  
Rantaviiva:  10,262 km  
Pinta-ala:  1,67434 km²   
Saaria:  ei saaria 
 fiHeiniö 
Heiniö  on Etelä-Savossa Pieksämäellä  Lamminmäen lähellä sijaitseva järvi.
Maantietoa

Järvi on 2,8 kilometriä pitkä, 910 metriä leveä, ja sen pinta-ala on 167 hehtaaria eli 1,7 neliökilometriä. Järvellä ei ole kartan mukaan saaria.  Sen rantaviivan pituus on 10,3 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Iso-Naakkiman valuma-alueeseen (14.937) se kuuluu. Järven vedenpinnan korkeus on 124,2 metriä mpy.
Heelys

Heelys rullakengät
Heelys on yhdysvaltalaisen Roger Adamsin 1998 kehittämä ja patentoima rullakenkä, joissa kengän kantaan on upotettu yksi tai kaksi rullaa. Heelys-kengillä ei kuitenkaan luistella, vaan rullataan. Kantapäillä rullailu eli hiilailu vaati hyvää tasapainoa ja on vaikeampaa kuin rullaluistelu, koska paino on vain kantapäillä. Rullaillessa tulisi käyttää ranne-, kyynär-, polvisuojia ja kypärää kuten rullaluistellessakin.
Hiilailu on vielä melko uutta ja tuntematonta Suomessa, mutta suosittua esimerkiksi Yhdysvalloissa.
Mallit

Yksipyöräinen: Perusmalli, jossa on rulla kengän kantapäässä. Muuten normaali jalkine.
Kaksipyöräinen: Kaksi pyörää yhden sijasta. Etummainen pyörä on poistettavissa. Taaimmainen pyörä on sijoitettu kantapäässä taaemmaksi kuin yksipyöräisessä mallissa. Tunnetaan myös 2X2-nimellä.
Yhdistelmä: Kuten yksipyöräinen malli, mutta lisätty nylon levy keskelle kenkää. Mahdollistaa liukumisen tankoja ja penkkien reunoja pitkin.
Aiheesta muualla

Kuvia tai muita tiedostoja aiheesta Heelys Wikimedia Commonsissa
Heelys.fi (Arkistoitu – Internet Archive) – videoita ja ohjeita
Heelys.com – Heelys-tiimit, videoita ja lisätietoa (englanniksi)
Heimito von Doderer

| Heimito von Doderer |
| --- | --- |
 Heimito von Dodererin muistolaatta Wienissä.
Henkilötiedot
Syntynyt: 1896 Weidlingau, Itävalta
Kuollut: 1966 (69–70 vuotta) Wien, Itävalta
Kansalaisuus:  Itävalta
Ammatti:  kirjailija, historiantutkija
Kirjailija
Äidinkieli: saksa
Tuotannon kieli: saksa
Aiheesta muualla
www.doderer-gesellschaft.org
Löydä lisää kirjailijoitaKirjallisuuden teemasivulta
Heimito von Doderer (1896 Weidlingau, Itävalta – 1966 Wien, Itävalta) oli itävaltalainen kirjailija ja historiantutkija.
Dodererin myöhemmän tuotannon aiheet ovat mukana jo ensimmäisissä teoksissa. Romaanisarjan huipennukseksi muodostuu Wienin oikeuspalatsin palo. Päähenkilöt etsivät itseään saavuttaakseen "ensimmäisen todellisuuden". Kesken jäänyt toinen romaanisarja alkoi teoksella Die Wasserfälle von Slunj (1963). Toisesta osasta hän ehti kirjoittaa katkelman Der Grenzwald, joka ilmestyi postuumisti 1967.
Dodererin nimeä kunnioittava palkintoa Heimito von Doderer -kirjallisuuspalkinto jaettiin vuosina 1998–2010.
Suomennettu teos

Murha jonka jokainen tekee (Ein Mord den Jeder begeht), suom. Eila Nisonen, WSOY 1961
Aiheesta muualla

Kuvia tai muita tiedostoja aiheesta Heimito von Doderer Wikimedia Commonsissa
Harry Persson

| Harry Persson |
| --- | --- |

Henkilötiedot
Syntynyt: 4. syyskuuta 1898 Tukholma, Ruotsi
Kuollut: 1. lokakuuta 1979 (81 vuotta) Solna, Ruotsi
Kansalaisuus:  Ruotsi
Nyrkkeilijä
Lempinimi:  HP
Pituus:  185 cm
Painoluokka:  raskassarja
Ammattilaistilastot
Ottelut:  41
Voitot:  32
– tyrmäysvoitot:  17
Tappiot:  5
Ratkaisemattomat:  4
Ei tuomiota/ mitätöity:  0
Harry Persson (4. syyskuuta 1898 Tukholma – 1. lokakuuta 1979 Solna, Ruotsi) oli ruotsalainen raskaansarjan nyrkkeilijä, joka nyrkkeili ammattilaisena vuosina 1923-35 ja oli parhaimmillaan The Ring-listalla vuonna 1926 sijalla 6.
Toiminta ennen ammattilaisnyrkkeilyuraa

Tukholmassa syntyneen Harry Perssonin asuinalue oli Vasastaden-kaupunginosa. Hän suoritti asevelvollisuutensa Västmanlandin rykmentissä ja sen jälkeen toimi katukivetysten laittajana, joka oli osaksi selittäjänä hänen voimistaan, joita hän käytti myöhemmin nyrkkeilykehässä. Harrastuksena oli aluksi jalkapalloilu, mutta myöhemmin häne aloitti harrastuksen nyrkkeilijänä Solna BK:n riveissä. Amatöörinä hän nyrkkeili kaikkiaan 13 ottelua, joista hän voitti kaikkiaan 11. Tappioon päättyneet ottelut olivat uran ensimmäinen marraskuussa 1921 tanskalaista olympiamitalisti Søren Peterseniä vastaan ja Ruotsin mestaruusloppuottelussa Nils Westeriä vastaan.
Pitkä ammattilaisura

Harry "HP" Persson nyrkkeili ensimmäisen ammattilaisottelunsa 14. helmikuuta 1923 tanskalaista Emil Andreasenia vastaan. Ottelu päättyi HP:n voittoon keskeytyksellä 9. erässä. Voitolla hänestä tuli Skandinavian raskaansarjan mestari. Kuukautta myöhemmin hän puolusti mestaruuttaan toista tanskalaista eli Hans Jorgensenia vastaan. Ottelu päätyi Perssonin tyrmäyksellä 1. erässä. Vuoden 1925 loppuun mennessä Persson otteli 19 voittoa joukossa italialainen Giuseppe Spalla, englantilainen Harry Reeve, Belgian mestari Jack Humbeeck ja kanadalainen Larry Gains. Ainoa tappio tuli hollantilaiselle Piet van der Veerelle. Huhtikuussa 1926 hän otteli Tanskan Søren Peterseniä vastaan Skandinavian mestaruusottelussa tyrmäten tanskalaisen 6. erässä. Tämän jälkeen Persson siirtyi nyrkkeilemään ulkomaille. Lontoossa ottelemansa ja voittamansa Phil Scottin jälkeen Persson siirtyi Yhdysvaltoihin jatkamaan uraansa.
Persson oli jo vuoden 1925 aikana noussut 11. parhaaksi raskaansarjan nyrkkeilijäksi The Ringin -listalla. Elokuussa 1926 Persson voitti amerikkalaisen Johnny Riskon pistein Madison Square Gardenin kehässä New Yorkissa. Kolmas voittoon päättynyt 23. syyskuuta 1926 Philadelphiassa ottelu Sergeant Jack Adamsolia vastaan oli esiottelu Gene Tunneyn ja Jack Dempseyn väliselle MM-ottelulle. Sen jälkeen Perssonin kolme ottelua vuoden 1926 loppuun mennessä päättyi hänen tappiokseen. Tunnetuin näistä kolmesta voittajasta oli Bud Gorman. Tässä vaiheessa Persson oli kuitenkin 6:na The Ringin listalla. Persson koki tappionsa sisältäneen ottelumanipulaatioita, jotka johtivat osaksi hänen tappiokseen. "HP" Persson palasi Yhdysvalloista Ruotsiin vuoden 1927 alussa.
Palattuaan Ruotsiin Persson kohtasi syyskuussa 1927 Gormanin uudelleen nyt Tukholmassa voittaen keskeytyksellä 4. erässä. Persson pysyi voittamattomana 11 kamppailun ajan. Tappio tuli elokuussa 1931, jolloin Norjan Otto von Porat voitti hänet keskeytyksellä 1. erässä. Samalla von Porat sai Skandinavian raskaansarjan mestaruuden. Samalla Persson ilmoitti lopettavansa ammattilaisnyrkkeilyuransa. Kahden vuoden jälkeen hän palasi kuitenkin vielä kehään nyrkkeillen Ruotsissa kolme ottelua viimeisen lokakuussa 1935.
Uran jälkeinen aika

Harry Persson oli mukana useissa ruotsalaisissa elokuvissa:
Gamla gatans karneval, (1923, pieni rooli nyrkkeilijänä, ohjaus Bror Abelli),
För hemmet och flickan, (1925, miespääroolissa, ohjaus William Larsson),
Harry Persson - Bud Gorman, otteluun valmistautuminen, (1927, dokumenttielokuva),
Grabbarna i 57:an, (1935, pieni rooli elokuvassa, ohjaus Ivar Johansson),
I gult och blått, (1942, pieni rooli elokuvassa, ohjaus Elof Ahrle),
Jazzgossen, ote ottelusta Bud Gormania vastaan (1958, ohjaus Hasse Ekman).
Myöhemmin Harry Persson toimi järjestysmiehenä Tukholmassa Nalenin viihdepaikassa.
Harry Perssonin velipuoli Erik "Lillis" Persson oli maajoukkuetason jalkapalloilija, jääpalloilija ja jääkiekkoilija 1920- ja 30-luvuilla.
Kuva Tukholmassa käydystä ottelusta Harry Persson - Bud Gorman -ottelusta 18. syyskuuta 1927.
Hjalmar Aarnio

August Hjalmar Aarnio (8. toukokuuta 1880 Kaarina – 22. huhtikuuta 1943 Turku) oli suomalainen tukkukauppias ja Aarnio Osakeyhtiön perustaja ja toimitusjohtaja.
Aarnio joutui isänsä rakennustarkastaja August Mattsonin varhaisen kuoleman takia elättämään itseään sekalaisilla töillä jo kymmenvuotiaasta lähtien. 15-vuotiaana hän lähti merille, jossa oli viisi vuotta. Sen jälkeen hän sai liikeapulaisen paikan K. E. Merilä Oy:ssä. Vuonna 1901 Aarnio avioitui Edla Säterin kanssa. Seuraavana vuonna hän perusti Turkuun toiminimen, jolla harjoitettiin elintarvikkeiden vähittäiskauppaa ja leipomotoimintaa. Liiketoiminta laajeni nopeasti ja Aarnio hankki omistukseensa myös kahvipaahtimon, joka tunnettiin Koti-tuotemerkistään.
Vuonna 1904 Aarnio laajensi toimintaansa siirtomaatavaroiden tukkumyyntiin. Vuonna 1922 yritys muuttui toiminimestä Hjalmar Aarnio Oy:ksi. Vuonna 1925 apulaisjohtajaksi tuli poika Aarno Aarnio. Jatkosodan aikana 1942 yrityksen nimi muuttui Aarnio Osakeyhtiöksi, joka keskittyi pelkästään tukkukauppaan pääartikkeleinaan elintarvikkeet sekä kankaat ja lyhyttavarat. Seuraavana vuonna Aarnio kuoli ja yhtiön johtaksi tuli Artturi A. Akkola. Kaupankäynnin ohella Aarnio harjoitti maanviljelystä Naantalin maalaiskunnassa Miekkulan tilalla.
Aarnion toinen puoliso oli vuodesta 1938 kauppaneuvos Rakel Justiina Wihuri (omaa sukua Hellberg, 1905–1987). Pariskunnalla oli kaksi poikaa: tukkukauppias Antti Aarnio-Wihuri (s. 1940) ja toimitusjohtaja Risto Aarnio-Wihuri (1942–1961).
Harry Elving

Henrik Anton (Harry) Elving (17. elokuuta 1881 Helsinki – 28. helmikuuta 1946 Turku) oli suomalainen ylilääkäri ja professori.
Harry Elvingin vanhemmat olivat vuorineuvos Rudolf Bernhard Elving ja vapaaherratar Anna Charlotta von Bonsdorff. Hän pääsi ylioppilaaksi 1899 (Nya svenska läroverket i Helsingfors) ja valmistui Helsingin yliopistosta filosofian kandidaatiksi 1903, lääketieteen kandidaatiksi 1905, filosofian maisteriksi 1907, lääketieteen lisensiaatiksi 1910 sekä lääketieteen ja kirurgian tohtoriksi 1913. Elving teki opintomatkoja Sveitsiin 1912 sekä Saksaan 1913 ja 1922.
Elving oli sairaalalääkärinä Helsingissä 1907–1930 (muun muassa Helsingin kirurgisen sairaalan apulaislääkärinä 1914–1917 ja Marian sairaalan alilääkärinä 1920–1930) ja Turun lääninsairaalan ylilääkärinä vuodesta 1930 alkaen. Hän oli Helsingin yliopiston kirurgian dosenttina 1922–1937. Elving sai professorin arvon 1938.
Harry Elving oli naimisissa vuodesta 1881 vapaaherratar Märtha Charlotta Rosina von Troilin kanssa.
Julkaisuja

Die extrapleurale Thorakoplastik, Helsingin yliopiston väitöskirja.  Verlagsbuchhandlung von Julius Springer, Berlin 1913
Harry Partch: U.S. Highball

| Harry Partch: U> S. Highball Kronos Quartet |
| --- | --- | --- |

Studioalbumin tiedot
 Julkaistu: 19. elokuuta 2003
 Tuottaja(t): Judith Sherman
 Tyylilaji: taidemusiikki
 Kesto: 28.42
 Levy-yhtiö: Nonesuch (79697)
Kronos Quartetin muut julkaisut
| Alban Berg: Lyric Suite 2003 | Harry Partch: U.S. Highball 2003 | Mugam Sayagi: Music of Franghiz Ali-Zadeh 2005 |
Harry Partch: U.S. Highball on yhdysvaltalaisen jousikvartetti Kronos Quartetin albumi, joka julkaistiin vuonna 2003 levymerkillä Nonesuch Records. Levyllä kuullaan yhdysvaltalaisen Harry Partchin  teoksia.
Kappaleet

Kaikki sävellykset Harry Partch.
Leaving Carmel, Californi–el – 4.50
Leaving Imlay, Neva–day – 4.04
Wait for the Next Drag – 3.18
Crossing Great Salt Lake, U–take – 3.31
There Are Rides on the Highway at Green River – 1.19
Did I Ever Ride Freights? Huh! – 2.01
Leaving Little America, Wyo–Ma – 3.08
North Platte, Nebras–Katte – 6.37
Kokoonpano

Jennifer Culp – sello
David Harrington – viulu
John Sherba – viulu
Hank Dutt – alttoviulu
David Barron – laulu
Aiheesta muualla

Harry Partch: U.S. Highball discogs.com -sivustolla
Hiedan saha

Hiedan saha on Orivedellä sijaitseva, vuonna 1885 perustettu sahalaitos.
Saha tuhopoltettiin vuonna 2005 ja itse saharakennus tuhoutui lähes täysin. Vain raamisahat ja sahan tiilistä tehty osa jäivät jäljelle. Varastokatos ja puusepäntalo selvisivät vähäisin vaurioin.
Hare Rama Hare Krishna

| Hare Rama Hare Krishna |
| --- | --- |

Ohjaaja:  Dev Anand
Käsikirjoittaja:  Dev Anand
Tuottaja:  Dev Anand
Säveltäjä:  R. D. Burman
Kuvaaja:  Fali Mistry
Leikkaaja:  Babu Sheikh
Pääosat:   Dev Anand  Mumtaz  Zeenat Aman 
Valmistustiedot
Valmistusmaa:  Intia
Tuotantoyhtiö:  Navketan
Levittäjä:  Netflix
Ensi-ilta:  14. tammikuuta 1971
Kesto:  149 min
Alkuperäiskieli:  hindi
Aiheesta muualla
IMDb 
AllMovie
Infobox OKNimi-testi OK: 
Hare Rama Hare Krishna on vuonna 1971 ensi-iltansa saanut intialainen hindinkielinen draamaelokuva, jonka on ohjannut, tuottanut ja käsikirjoittanut Dev Anand. Pääosia näyttelevät Anand, Mumtaz ja Zeenat Aman läpimurtoroolissaan. Elokuva oli menestys.
Juoni

Montrealissa asuvan Jaiswalin perheen lapsilla, Prashantilla ja Jasbirilla, on läheinen sisarussuhde. Kun perhe hajoaa isän uuden suhteen vuoksi, lapset joutuvat erilleen. Prashant muuttaa äitinsä kanssa Intiaan turvalliseen ympäristöön, kun taas Jasbir pysyy isänsä luona ilmapiirissä, joka työntää hänet kohti emotionaalista eristäytymistä. Tämä ajaa hänet hippikulttuurin pariin hänen kasvaessaan. Prashant, nyt aikuinen lentäjä, saa isältään kirjeen, jossa kerrotaan hänen sisarensa olevan Kathmandussa ja asuvan hippien kanssa. Hyvän vanhemman veljen tavoin hän menee Nepaliin etsimään rakasta sisartaan Jasbiria, mutta löytää ruohoa polttavan, levottoman hipin Janicen.
Näyttelijät

| 0 | 1 | 2 |
| --- | --- | --- |
|  Dev Anand  | … |  Prashant Jaiswal   |
|  Zeenat Aman  | … |  Jasbir Jaiswal/Janice   |
|  Mumtaz  | … |  Shanti   |
|  Baby Guddi  | … |  nuori Jasbir   |
|  Satyajeet Puri  | … |  nuori Prashant   |
|  Prem Chopra  | … |  Dronacharya   |
|  Rajendra Nath  | … |  Toofan   |
|  Mehmood Jr.  | … |  Machina   |
|  Sudhir  | … |  Michael   |
|  Kishore Sahu  | … |  herra Jaiswal   |
|  Achala Sachdev  | … |  rouva Jaiswal   |
|  Mumtaz Begum  | … |  Shantin äiti   |
|  Iftekhar  | … |  IGP   |
|  Raj Kishore  | … |  Sakhi   |
|  Gautam Sarin  | … |  Deepak   |
|  Indrani Mukherjee  | … |  toinen rouva Jaiswal   |
Soundtrack

Kaikki sanat Anand Bakshi, kaikki sävellykset R. D. Burman.
|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | ”Hare Rama Hare Krishna” (Female Version)  | Asha Bhosle, Usha Uthup | 3.47 |  |  |  |  |  |  |
| 2. | ”Dekho O Diwano” | Kishore Kumar | 4.31 |  |  |  |  |  |  |
| 3. | ”Dum Maro Dum” | Asha Bhosle | 2.36 |  |  |  |  |  |  |
| 4. | ”Kanchi Re Kanchi” (Revival)  | Kishore Kumar, Lata Mangeshkar | 5.04 |  |  |  |  |  |  |
| 5. | ”Hare Rama Hare Krishna, Pt. 1” (Dance Version)  | Usha Uthup | 2.17 |  |  |  |  |  |  |
| 6. | ”Hare Rama Hare Krishna, Pt. 2” (Dance Version)  | Usha Uthup | 1.32 |  |  |  |  |  |  |
| 7. | ”O Re Ghungroo Ka Bole” | Lata Mangeshkar | 5.02 |  |  |  |  |  |  |
| 8. | ”Phoolon Ka Taron Ka” (Female Version)  | Lata Mangeshkar | 3.30 |  |  |  |  |  |  |
| 9. | ”Phoolon Ka Taron Ka” (Male Version)  | Kishore Kumar | 6.00 |  |  |  |  |  |  |
| 10. | ”Kanchi Re Kanchi” | Kishore Kumar, Lata Mangeshkar | 4.57 |  |  |  |  |  |  |
Palkinnot

Filmfare Awards
Paras naissivuosa – Zeenat Aman
Paras naislaulaja – Asha Bhosle (”Dum Maro Dum”)
Bengal Film Journalists’ Association Awards
Paras naispääosa (hindi) – Zeenat Aman
Paras mieslaulaja (hindi) – Kishore Kumar (”Hare Rama Hare Krishna”)
Aiheesta muualla

Hare Rama Hare Krishna Internet Movie Databasessa (englanniksi)
Hare Rama Hare Krishna AllMoviessa. (englanniksi)
Harry F. Byrd

Harry F. Byrd
Harry F. Byrd Sr. (10. kesäkuuta 1887 – 20. lokakuuta 1966) oli yhdysvaltalainen sanomalehtien kustantaja, poliitikko ja Virginian demokraattisen puolueen johtaja neljän vuosikymmenen ajan Byrd-organisaationa tunnetun poliittisen ryhmittymän johtajana. Byrd toimi Virginian kuvernöörinä vuosina 1926–1930, jonka jälkeen hän toimi Yhdysvaltain senaattorina vuosina 1933–1965.
Hän haki demokraattien presidenttiehdokkaaksi vuonna 1932, mutta hävisi ehdokkuuden tiukasti Franklin Rooseveltille. Tämän jälkeen hän ei koskaan hakenut presidenttiehdokkaaksi uudelleen, mutta hänet nimettiin ilman hänen lupaansa useita kertoja demokraattisen puolueen ehdokasehdokkaaksi. Vuoden 1952 vaaleissa hänet nimettiin America First Partyn varapresidenttiehdokkaaksi saaden koko maassa yhteensä 17 205 ääntä. Vuoden 1956 vaaleissa hänet nimettiin Kentuckyn States' Rights Partyn ehdokkaaksi, ja hän sai Kentuckyssä 2 657 ääntä, jonka lisäksi hän sai Etelä-Carolinassa itsenäisten valitsijamiesten kautta 88 509 ääntä. Lisäksi hän sai 15 valitsijamiesääntä vuoden 1960 presidentinvaaleissa, vaikkei ollut ko. vaaleissa lainkaan nimettynä ehdokkaana.
Byrd kuoli vuonna 1966. Hänet haudattiin Mount Hebronin hautausmaalle Winchesteriin.
Aiheesta muualla

Kuvia tai muita tiedostoja aiheesta Harry F. Byrd Wikimedia Commonsissa
Hellfire Club

Hellfire Club voi tarkoittaa ainakin seuraavia:
Hellfire Club, Edguyn albumi vuodelta 2004
Paholaiskerho (Hellfire Club), brittiläinen elokuva vuodelta 1960
The Hellfire Club, Peter Straubin romaani vuodelta 1996
Helvetintulen Klubi (Hellfire Club), kuvitteellinen ryhmittymä Marvelin sarjakuvissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hellfire Club”, voi hakea sivunnimihaulla, laajalla sivunnimihaulla tai tekstihaulla.
Hedda Ødegaard

| Hedda Ødegaard> Henkilötiedot |
| --- | --- |
Syntynyt: 7. tammikuuta 1995 (ikä 29)
Kansalaisuus:   Norja
Tennispelaaja
Kätisyys:  vasen
Aiheesta muualla
ITF
WTA
Hedda Ødegaard (s. 7. tammikuuta 1995 Lillestrøm) on norjalainen tennispelaaja. Odegaard edusti Norjaa Fed Cupissa ensimmäisen kerran vuonna 2010.
Aiheesta muualla

Hedda Ødegaard WTA:n sivuilla (englanniksi)
Hedda Ødegaard ITF:n sivuilla (englanniksi)
Big Brother 2008

Big Brother 2008:n logo.
Big Brother 2008 oli tosi-tv-sarja Big Brotherin suomalaisen version 4. tuotantokausi. Kausi alkoi 26. elokuuta 2008 ja päättyi 30. marraskuuta 2008 kestäen 97 päivää. Kauden voitti Anniina Mustajärvi ja toiseksi sijoittui Tero Savikuja. Tällä kaudella ohjelman juontajina toimivat Vappu Pimiä (Big Brother Talk Show) ja Janne Kataja (Big Brother Extra). Aiemmista kausista poiketen tänä vuonna Sub-kanavalla lähetettiin arkisin myös kolmen viimevuotisen kilpailijan (Kadi, Farbod ja Aki) juontama interaktiivinen Big Brother Game -tekstiviestikisa. Tämän vuoden pudonneet asukkaat juonsivat yksittäisiä lähetyksiä. Big Brother -talossa on ennalta määrätyt säännöt, joita kaikkien asukkaiden on ehdottomasti noudatettava. Sääntöjen rikkoja voi saada rangaistuksen. Big Brotherilla on kuitenkin oikeus muuttaa sääntöjä milloin tahansa ennalta ilmoittamatta.
Hakutilaisuudet 4. tuotantokaudelle järjestettiin huhtikuussa 2008 Helsingissä, Oulussa, Rovaniemellä, Jyväskylässä, Tampereella ja Turussa. Lisäksi Subin Subject-internetyhteisössä julkaistavien hakuvideoiden perusteella yleisö valitsi asukkaaksi oman suosikkinsa.
Kauden alkua seuraavana päivänä esitetty kooste edellisen päivän tapahtumista sai 508 000 katsojaa. 30. marraskuuta 2008 esitetty finaali keräsi keskimäärin 676 000 katsojaa, mikä on Subin uusi katsojaennätys.
Kilpailijat (asukkaat) asuivat Espoon Kivenlahteen rakennetussa talossa.